Mga Mag-Prinsipe han Andorra

An mga Mag-Prinsipe han Andorra nga kun uusausahon mga Igkasi-Prinsipe han Andorra o Magkasi-Prinsipe han Andorra amo an duha nga mga namumuno han Prinsipado han Andorra, usa nga guti-ay nga ginpalibotan-hin-tuna nga nasod nga nahamutang han kabugkiran Pirineos ha butnga han Fransya ngan Espanya.  Gintukod ini dida han 1278 pinaagi hin kasabotan o tratado nga ginhimo han Espanyol nga Obispo han Urgell ngan han Franses nga Konde han Foix, ngan ini nga naiiba nga kasabotan hin paghadi nagpadayon tikang han mga namumutnga nga takna tubtob ha yana nga adlaw.  Ha yana, an Obispo han Urgell ngan an Mangulo han Fransya amo an mga igkasi-prinsipe han Andorra, katapos han pagbalhin han mga pag-angkon han Konde han Foix ngadto han Korona han Fransya, ngan tikang dida, ngadto han Republika Fransesa.  

It Andorrano nga prinsipado amo an may-ada pagkaiba nga diin ginpapamunoan ini hin duha nga diri-Andorrano nga mga soberano, ngan an usa hini (an Franses nga mangulo) amo la an monarka han kalibutan nga napipili han katawhan—kundi diri han mga tawo han Andorra, kundi han katawhan han Fransya.  Hiya gihapon an amo la nga monarka nga mangulo hin estado hin republika hin dungán ha amo gihapon nga panahon.

Kitaa gihapon
Talaan han mga Mag-Prinsipe han Andorra

Andorra

de:Kofürst von Andorra
en:Co-Princes of Andorra
et:Andorra riigipeade loend
es:Copríncipes de Andorra
fr:Cosuzeraineté d'Andorre
gl:Copríncipes de Andorra
hr:Popis kneževa Andore
it:Coprincipi di Andorra
he:הנסיכים-שותפים של אנדורה
la:Coprinceps Andorrae
ja:アンドラ君主一覧
oc:Coprince d'Andòrra
pl:Współksiążę episkopalny
ru:Список князей Андорры
sk:Zoznam spolukniežat Andorry
udm:Андорраысь князьёс
uk:Співкнязі Андорри
zh:安道爾大公